钦定古今图书集成/明伦汇编/闺媛典/第167卷 > 严从裕继妻蔡氏
## 钦定古今图书集成/明伦汇编/闺媛典/第167卷 > 严从裕继妻蔡氏

按《嘉兴县志》：“蔡氏，诸生严从裕继妻。年十七归裕。越
四载举子。其涣甫三龄而裕没，蔡年二十三，每绝粒
求死。姑以抚孤大义，力解之。乃强起织纴，奉姑饔飧，
令涣读书，脡脯之资，悉给十指。涣入郡庠，娶妇，生二
孙。夫妇相继丧，蔡益拮据苦训，两孙长忠次悫皆成
立，艰苦备尝。年七十四卒。直指郑继芳题请建坊。”